# **ОБРАЗЕЦ № 2**

**ПРЕДЛОЖЕНИЕ ЗА ИЗПЪЛНЕНИЕ НА ОБЩЕСТВЕНА ПОРЪЧКА С ПРЕДМЕТ:**

**„Осигуряване на самолетни билети за превоз на пътници и багаж при служебни пътувания в страната и чужбина”**

от

Участник: ....................................................................................................................

*(пълно наименование на участника и правно-организационната му форма)*;

Адрес: .............................................................................................................;

Тел.: .............., факс: .............;

ИН по ДДС: .............................., ЕИК по БУЛСТАТ ................................;

Представлявано от .........................................................................................

*(собствено, бащино, фамилно име)*

**УВАЖАЕМИ ДАМИ И ГОСПОДА,**

Заявяваме, че:

**1.** Желаем да участваме в обществена поръчка с горепосочения предмет.

**2.** При подготовката на настоящото предложение сме спазили всички изисквания на ВЪЗЛОЖИТЕЛЯ за нейното изготвяне.

**3.** Декларираме, че ако бъдем избрани за изпълнител, ще изпълним предмета на поръчката в пълно съответствие с техническата спецификация, изискванията на ВЪЗЛОЖИТЕЛЯ, нормативните изисквания, добрите практики в областта и представеното от нас предложение за изпълнение на поръчката, като предлагаме да изпълним поръчката при следните условия:

* Ще осигуряваме самолетни билети за превоз на пътници и багаж по редовни вътрешни и международни линии, предимно в икономичната класа, в т. ч. осигуряване на медицински застраховки с покритие на стойност 20 000,00 (двадесет хиляди) лева, при служебни пътувания в страната и чужбина, като предоставяме на ВЪЗЛОЖИТЕЛЯ за всяка заявка за пътуване най-малко два варианта на превозвачи и директни маршрути, а при невъзможност за такива - недиректни маршрути с минимален брой прекачвания с максимално кратки и/или съобразени с целите на пътуването престои до съответната дестинация и съобразени с условията на всяка получена от ВЪЗЛОЖИТЕЛЯ заявка (вкл. часови диапазон).
* Задължаваме се да предлагаме в отговор на всяка заявка най-ниските на пазара брутни тарифи, предлагани от авиокомпании към момента на подаване на отговора. Предложението ще съдържа: авиокомпания, маршрут, класата, номера на полета, часовете на полетите и на престоя, единични цени на отделни елементи от цената и обща крайна цена, факти от значение за пътуването (летища/терминали, условия на тарифата, срок за потвърждаване на резервациите от индивидуалния възложител и др.). Крайната цена и нейните компоненти ще се доказват с разпечатка от резервационната система. При представяне на отговора (предложението) въз основа на заявката на ВЪЗЛОЖИТЕЛЯ, ще предлагаме брутни тарифи, които не могат да надвишават предложените максимални брутни тарифи за самолетни билети в икономична класа съгласно ценовото ни предложение по сключения договор.
* В случай, че към момента на изпращане на предложение за резервации, наличната на пазара цена е по-ниска от предложената от нас по договора, се задължаваме да предложим билет на най-ниската пазарна цена, т.е. по-изгодната от двете за ВЪЗЛОЖИТЕЛЯ.
* Ще спазваме срока за изпълнение на заявката до един час от потвърждаването й, с възможност за изпълнение и в по-кратки срокове при извънредни обстоятелства. Изпълнението на заявките при извънредни обстоятелства, извънработно време, почивни и празнични дни, включително доставката на самолетни (електронни) билети ще става в срок предложен от нас, който не може да бъде по-дълъг от един час от потвърждаване на заявката.
* Ще осигурим възможност за приемане и изпълнение на заявки за резервация на самолетни билети за превоз на пътници и багаж при пътувания в страната и чужбина, по всяко време на денонощието, включително в извънработно време, почивни и празнични дни, посредством електронна поща (e-mail) и 24-часова телефонна връзка за обслужване на ВЪЗЛОЖИТЕЛЯ.
* Заявяваме готовност за приемане на заявки за промяна на самолетните билети от ВЪЗЛОЖИТЕЛЯ, преди датата на полета, с оглед промяна на дата, като се имат предвид съответните такси за промяна и евентуална разлика в тарифите.
* Гарантираме конфиденциалност относно информацията, станала ни известна по повод изпълнението на Договора (включително лични данни на пътници, превозвачи, дати, маршрути и др.) и няма да предоставяме информация на трети лица, без изричното писмено разрешение на ВЪЗЛОЖИТЕЛЯ;
* През срока на изпълнение на договора, ще поддържаме валидна застраховка „Отговорност на туроператора“ по чл. 97, ал. 1 от Закона за туризма с покритие на стойност 20 000 (двадесет хиляди) лева. За чуждестранни лица – еквивалентна валидна застраховка, покриваща отговорността за причинени вреди вследствие на неразплащане със своите контрагенти, включително при неплатежоспособност и несъстоятелност.
* Декларираме, че сме член на IATA (Международна асоциация за въздушен транспорт)/ притежаваме акредитация от IATA (акредитиран агент на IATA);
* Декларираме, че работим със следната глобална система за резервации и продажба на самолетни билети …………………………………….
* Няма да предлагаме варианти за пътуване и оферти, включващи полети на авиокомпании, на които е забранено да летят в европейското въздушно пространство поради недостатъчно ниво на сигурност.
* В случай на извънредни обстоятелства, независещи от възложителя или лицата, за които е закупен билета, които не позволяват осъществяването на полета (неблагоприятни атмосферни условия, стачки на авиокомпании и др.), се задължаваме да осигурим безплатно презаверяване на билета на пътника за първия възможен полет по същия маршрут, при съгласие от страна на пътника или ВЪЗЛОЖИТЕЛЯ. В случай на невъзможност, или несъгласие от страна на ВЪЗЛОЖИТЕЛЯ, ще съдействаме за отстраняване на неблагоприятните последици за ВЪЗЛОЖИТЕЛЯ, включително, но не само: възстановяване на стойността на билетите или безплатна промяна на маршрута и пр.
* Ще осигурим възможност за закупуване на самолетни билети от нискотарифни (лоу-кост) авиокомпании при заявка от страна на ВЪЗЛОЖИТЕЛЯ, като в тези случаи ще оферираме и цена за багаж, когато същият подлежи на допълнително заплащане;
* Съгласни сме, че ВЪЗЛОЖИТЕЛЯТ има право да откаже осигуряването на самолетни билети, в случай, че по негова преценка, получените предложения не са подходящи.
* Съгласни сме плащанията, които ВЪЗЛОЖИТЕЛЯТ дължи във връзка с изпълнението на всяка конкретна заявка за осигуряване на самолетни билети и медицински застраховки, да се извършват по посочена от нас банкова сметка, в срок до 10 (десет) дни, след представяне на следните документи: протокол за стойността на самолетния билет и медицинската застраховка; копие/отрязък от агентския купон; разпечатка на направената и потвърдена резервация с калкулация на крайната цена на билета, включваща и всички дължими такси, копие от BSP report за издадения билет, а за медицинските застраховки - застрахователна полица.

**4.** Други предложения и/или условия за изпълнение на предмета на поръчката: ..............................................................................................................................................................................................................................................................................

(*участникът следва да посочи допълнително предлагани от него услуги, които би могъл да предостави при изпълнение на предмета на поръчката, когато има такива*).

Декларирам, че съм запознат с техническата спецификация на ВЪЗЛОЖИТЕЛЯ и при изготвяне на настоящото предложение изцяло съм се съобразил със същата и изискванията на ВЪЗЛОЖИТЕЛЯ и ги приемам без възражения.

Декларирам, че съм запознат с възможността вътрешен или външен експерт да извършва периодична насрещна проверка на произволно събрани издадени самолетни билети и ако в резултат на извършената насрещна проверка бъде констатирано, че не съм предложил най-ниските на пазара брутни тарифи, предлагани от авиокомпании към момента на подаване на отговора, то договорът се прекратява без каквито и да било неблагоприятни финансови последици за възложителя.

Декларирам, че, ако бъдем избрани за изпълнител:

* за целия срок на изпълнение на договора ще сме член на IATA (Международна асоциация за въздушен транспорт) или ще притежаваме акредитация от IATA (акредитиран агент на IATA)
* за целия срок на изпълнение на договора ще осигурим възможност да резервираме и издаваме или продаваме самолетни билети чрез някоя от глобалните резервационни системи („АМАДЕУС” /Amadeus/, „Галилео” /Galileo/, „Уърлдспан” /Worldspan/, „Сейбър” /Sabre/ или еквивалент);
* за целия срок на изпълнение на договора ще притежаваме валидна застрахователна полица или банкова гаранция, удостоверяваща професионалната отговорност на IATA агентите по продажба на пътнически въздушен превоз.

Запознати сме, че всяко отклонение от предварително зададените условия на ВЪЗЛОЖИТЕЛЯ могат да доведат до отстраняване на офертата ни в настоящата процедура.

Дата:....................... Подпис и печат: ......................................................

Име и фамилия:.......................................................

*Предложението за изпълнение на поръчката следва да е съобразено с изискванията на възложителя, дадени в документацията за участие. Ако участник не представи Предложение за изпълнение на поръчката или представеното от него предложение и/или приложения към него не съответстват на насоките и изискванията на Възложителя, участникът ще бъде отстранен от участие в процедурата на основание чл. 107, т. 2, буква „а“ от ЗОП.*